 Diuterọnọmi 3  Anyị wee tụgharịa si nụzọ Beshan gbagoo. Ọg eze Beshan wee pụta, ya na ndị ya niile, ibuso anyị agha nEdriaị.Jehova wee sị m, Atụla ya egwu, nihi na m ga-enyefe ya na ndị ya niile na ala ya naka gị; mee ya ihe i mere Saịhọn eze ndị Amọraịt, onye biri na Heshbọn.Jehova bụ Chineke anyị wee nyefee Ọg eze Beshan na ndị ya niile naka anyị, anyị wee na-ebuso ya agha ruo mgbe ọ na-adịghị onye dị ndụ fọdụụrụ ya.Anyị wee weghara obodo ya niile noge ahụ. Ọ dịghị obodo anyị na-anapụghị ha, obodo iri isii, bụ ógbè Agọb dum, bụ ala dị na Beshan nke Ọg chịrị.Ha niile bụ obodo e ji mgbidi dị elu, ibo ụzọ na ihe ntụchi wusie ike, ma e wezụga ọtụtụ ime ime obodo.Otú ọ dị, anyị bibiri ha, dị nnọọ ka anyị mere Saịhọn eze Heshbọn, mgbe anyị bibiri obodo niile, ndị ikom, ndị inyom na ụmụntakịrị.Anyị chịkwaara anụ ụlọ niile, burukwa ihe niile anyị kwatara nobodo ndị ahụ.Noge ahụ, anyị naara ndị eze abụọ nke ndị Amọraịt bụ ndị nọ nógbè Jọdan ala a, malite niyi ndagwurugwu Anọn ruo nUgwu Hemọn;ihe ndị Saịdọn na-akpọ Hemọn bụ Siriọn, ndị Amọraịt na-akpọkwa ya Sina,obodo niile ndị dị nala dị larịị nakwa Gilied dum na Beshan dum ruo Saleka na Edriaị, bụ obodo ndị dị na Beshan bụ ala Ọg chịrị.Nihi na ọ bụ naanị Ọg eze Beshan fọdụrụ ndụ nime ndị Refeyim fọdụrụnụ. Lee! E ji ígwè rụọ ihe o ji ebu ozu. Ọ bụghị na Raba nke ụmụ Amọn ka ọ dị? Ọ dị kubit itoolu nogologo, dịrịkwa kubit anọ nobosara, ma e jiri kubit nkịtị tụọ ya.Anyị wee weghara ala a noge ahụ; enyewo m ụmụ Ruben na ụmụ Gad ala malite nAroa, nke dị nakụkụ iyi ndagwurugwu Anọn, na ọkara ógbè Gilied nke bụ ugwu ugwu nakwa obodo ya dị iche iche.Enyewokwa m ọkara ebo Manase ebe fọdụrụ na Gilied nakwa Beshan dum nke dị nalaeze Ọg. Ógbè Agọb dum nke dị na Beshan dum, ọ bụ na a dịghị akpọ ya ala ndị Refeyim?Jeya nwa Manase weere ógbè Agọb dum ruo nókè ndị Geshọ na ndị Meaka, o wee jiri aha ya gụọ obodo nta ndị dị na Beshan aha, ya bụ, Havọt-jeya, ruo taa.Ọ bụkwa Mekia ka m nyere Gilied.M nyekwara ụmụ Ruben na ụmụ Gad ala malite na Gilied ruo niyi ndagwurugwu Anọn, etiti iyi ndagwurugwu ahụ bụkwa ókè ya, ruo Jabọk, bụ iyi ndagwurugwu nke bụ ókè nke ala ụmụ Amọn;nakwa Araba na Jọdan na ókè ya, malite na Kineret ruo noké osimiri Araba, Oké Osimiri Nnu, nala ala mkpọda Pisga nke dị nebe ọwụwa anyanwụ.M wee nye unu iwu noge ahụ, sị, Jehova bụ Chineke unu enyewo unu ala a ka ọ bụrụ nke unu. Unu ga-akwadebe, unu ndị dike niile, wee gafee nihu ụmụnne unu, bụ ụmụ Izrel.Ọ bụ naanị ndị nwunye unu na ụmụntakịrị unu na anụ ụlọ unu ga na-ebi nobodo ndị m nyere unu amaara m nke ọma na unu nwere nnọọ ọtụtụ anụ ụlọ,ruo mgbe Jehova ga-eme ka ụmụnne unu zuru ike, dị ka unu onwe unu, ha enwetakwa ala ahụ nke Jehova bụ Chineke unu na-enye ha nofe Jọdan; e mesịa, onye ọ bụla nime unu ga-alọghachi nihe nketa ya nke m nyere unu.M wee nye Jọshụa iwu noge ahụ, sị, Anya gị na-ahụ ihe niile Jehova bụ Chineke unu mere eze abụọ ndị a. Otú ahụ ka Jehova ga-eme alaeze niile unu ga-agafe nebe ahụ.Unu atụkwala ha egwu, nihi na ọ bụ Jehova bụ Chineke unu na-eburu unu agha.M wee rịọ Jehova ka o meere m amara noge ahụ, sị,Ọkaakaa Onyenwe anyị Jehova, gị onwe gị amalitewo ime ka ohu gị hụ ịdị ukwuu gị na ogwe aka gị dị ike, nihi na ònye bụ chi neluigwe ma ọ bụ nelu ụwa nke na-eme ụdị ihe ndị ị na-eme, nke na-arụkwa ụdị oké ọrụ ndị ị na-arụ?Biko, ka m gafee hụ ezi ala ahụ nke dị nofe Jọdan, bụ ọmarịcha ógbè a nke bụ ugwu ugwu nakwa Lebanọn.Jehova nọ na-eweso m iwe nihi unu, o geghịkwa m ntị; kama Jehova sịrị m, O zuworo gị! Agwakwala m okwu banyere ihe a ọzọ.Gbagoo nelu Pisga ma lepụ anya nebe ọdịda anyanwụ na nebe ugwu na nebe ndịda nakwa nebe ọwụwa anyanwụ were anya gị hụrụ, nihi na ị gaghị agafe Jọdan a.Mee Jọshụa onye ndú, gbaakwa ya ume ma mee ka ọ dị ike, nihi na ọ bụ ya ga-ebutere ndị a ụzọ mgbe ha na-agafe, ọ bụkwa ya ga-eme ka ha nweta ala ahụ ị ga-ahụ.Nime oge a dum, anyị bi na ndagwurugwu dị nihu Bet-piọ. 